Nagĉu

Nagĉu, per tibeta skribo ནག་ཆུ།, per simpligita ĉina skribo 那曲, per pinjino Nàqū, per transliterumado Wylie Nag-chu estas prefektujnivela metropolo en Aŭtonoma Regiono Tibeto, en Ĉina Popola Respubliko. La loknomo signifas: "nigra rivero". La nomdonanto estis la loka samnoma rivero. Demografio En 2024 la prefektura loĝantaro estis 514 300 homoj. Geografio La prefektujnivela urbego situas en altebenaĵo kovranta areon de 450 537 km². La averaĝa alteco estas pli ol 4 500 m super la marnivelo. La plej grandaj lagoj en la Tibeta Aŭtonoma Regiono troviĝas ĉi tie. Nagĉu administras 11 dividojn. Sidejo de la Aŭtonoma Regiono Lasao troviĝas 223, ĉefurbo Pekino 2387, Ŝanhajo 2794 km aere laŭ [1]. Historio Tiu areo aperis klare en la plej fruaj historiaj materialoj, ĝi estis "Janton" en ĉinaj historiaj dokumentoj. En 1269 la mongolaj soldatoj komencis garnizoni kaj krei ĉevalpoŝtejojn en norda Tibeto, poste ili formis mongolajn fortojn. La plej frua moskeo estis konstruita en la 14-a jarcento. La prefektujnivela metropolo oficiale estis establita la 7-an de majo 2018. Ekonomio Ĝis 2009, 55 malsamaj mineraloj estis malkovritaj en la regiono (precipe fero, kromo, kupro kaj gipso). Ekzistas ankaŭ signifaj rezervoj de nafto kaj tergaso. En 2019 akvoenergia centralo ekfunkciis, krome oni provas uzi ventan kaj sunan energiojn. Trafiko Estas fervoja kaj voja ligoj al Nagĉu, eĉ flughaveno, la plej alta en la mondo funkcias. Klimato La klimato estas sek-vintra subalpa klimato (Dwc) laŭ la klimata klasifiko de Köppen limanta al malvarmeta duon-arida klimato (BSk), kun komfortaj, humidaj someroj kaj longaj, frostaj, sekaj, ventaj vintroj. La diferencoj inter tago kaj nokto estas severaj. La jara sunbrilo sumiĝas je pli ol 2 886 horoj. La jara averaĝa temperaturo estas 8 °C kaj varias inter 0-24 °C. Jare averaĝe estas precipitaĵo 470 mm, en ĉiuj monatoj estas precipitaĵo, sed precipe inter junio kaj aŭgusto, inter novembro-aprilo apenaŭ estas. Vidindaĵoj monaĥejoj, sanktaj lokoj, preĝejoj komunikada monumento ĉiun aŭguston Nagĉu gastigas la ĉevalvetkuron kun arkpafadaj konkursoj Fontoj WikiTrans